**Likumprojekta „Grozījumi Valsts sociālo pabalstu likumā”**

**sākotnējās ietekmes novērtējuma ziņojums (anotācija)**

|  |  |  |  |  |
| --- | --- | --- | --- | --- |
| **Tiesību akta projekta anotācijas kopsavilkums** | | | | |
| Mērķis, risinājums un projekta spēkā stāšanās laiks (500 zīmes bez atstarpēm) | | | | Likumprojekts “Grozījumi Valsts sociālo pabalstu likumā” (turpmāk – likumprojekts) ir izstrādāts pēc Labklājības ministrijas iniciatīvas, saistībā  ar 2018.gada 16.oktobrī Satversmes tiesā ierosināto lietu Nr.2018-21-01 “Par Valsts sociālo pabalstu likuma 4. panta pirmās daļas un 20. panta pirmās daļas 2. punkta, ciktāl tas attiecas uz atlīdzību par aizbildņa pienākumu pildīšanu, atbilstību Latvijas Republikas Satversmes 91. un 109. pantam”. |
| **I. Tiesību akta projekta izstrādes nepieciešamība** | | | | |
| 1. | Pamatojums | | | Labklājības ministrijas iniciatīva |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | | Valsts sociālie pabalsti ir valsts atbalsts naudas izmaksu veidā, kuru saņem pie noteiktām iedzīvotāju grupām piederīgas personas situācijās, kad ir nepieciešami papildu izdevumi vai kad šīs personas nespēj gūt ienākumus. Valsts sociālie pabalsti tiek finansēti no valsts pamatbudžeta, t.i., no vispārējiem nodokļiem, un to apmērs ir atkarīgs no valsts finansiālajām iespējām. Valsts sociālos pabalstus izmaksā Valsts sociālās apdrošināšanas aģentūra (turpmāk – VSAA).  Valsts sociālo pabalstu veidus, to personu loku, kurām ir tiesības uz valsts sociālajiem pabalstiem, šo pabalstu piešķiršanas nosacījumus, piešķiršanas un izmaksas kārtību, kā arī ar šiem pabalstiem saistīto lēmumu pārsūdzēšanas kārtību nosaka Valsts sociālo pabalstu likums (turpmāk – Likums).  Atbilstoši Civillikumam tēvs un māte uz aizgādības tiesību pamata ir sava nepilngadīgā bērna dabiskie aizbildņi. Brīdī, kad bērna vecāki vairs nevar turpināt realizēt savas aizgādības tiesības attiecībā pret bērnu (piemēram, bērna vecāki ir miruši, pazuduši, pārtrauktas vai atņemtas aizgādības tiesības, ilgstošas slimības dēļ vecāki nespēj uzņemties rūpes par bērnu), jāmeklē persona, kura varētu kļūt par bērna aizbildni. Aizbildnis ir persona, kas iecelta vai apstiprināta Civillikumā noteiktajā kārtībā, lai nodrošinātu bērna tiesību un interešu aizsardzību. Aizbildnis aizvieto saviem aizbilstamajam vecākus, kā arī pārstāv bērnu personiskajās un mantiskajās attiecībās. Atbilstoši Likuma 10.pantam personai, kura likumā noteiktajā kārtībā iecelta par aizbildni, ir tiesības saņemt atlīdzību par aizbildņa pienākumu pildīšanu. Atbilstoši Likuma 4.pantam un 20.pantam izmaksa tiek pārtraukta, ja pabalsta saņēmējs vai bērns izbrauc uz pastāvīgu dzīvi ārvalstī. Tādējādi šobrīd ir konstatējamas situācijas, kad pēc aizbildnības nodibināšanas un aizbildņa iecelšanas bērnam aizbildnis kopā ar aizbilstamo pārceļas uz pastāvīgu dzīvi ārvalstīs, taču vienlaikus aizbildnis turpina pildīt savus aizbildņa pienākumus attiecībā pret bērnu, jo Civillikuma 339.pants paredz, ka aizbildnība izbeidzas aizbilstamajam:   1. ar viņa nāvi; 2. ar viņa pilngadību; 3. viņu adoptējot; 4. ja vecākiem atjaunotas aizgādības tiesības.   Līdz ar to secināms, ka gadījumos, ja nemainās bērna juridiskais statuss, aizbildnis turpina pildīt aizbildņa pienākumus līdz pat bērna pilngadības sasniegšanai, turklāt šajā laika periodā atbilstoši Civillikuma 255.pantam aizbildnim sevišķi jāgādā par sava aizbilstamā audzināšanu ar tādu pašu rūpību, ar kādu apzinīgi vecāki gādātu par savu bērnu audzināšanu. Ņemot vērā minēto, kā arī lai uzlabotu ārpusģimenes aprūpē esošiem bērniem lielāku atbalstu un veicinātu iespējamību augt ģimeniskā vidē, likumprojektā paredzēti grozījumi Likuma 4.panta ceturtajā daļā un 20.panta pirmās daļas 2.punktā, nosakot, ka aizbildnim turpmāk būs iespēja saņemt atlīdzību par aizbildņa pienākumu pildīšanu arī gadījumos, ja viņš ar aizbilstamo pastāvīgi dzīvos ārvalstī.  Ņemot vērā, ka Likuma 4.panta ceturtās daļas noteiktā pabalsta mērķis ir paredzēts aizbildnībā esoša bērna uzturēšanai, tad likumprojekta grozījumi paredz precizēt Likumā izmantoto terminoloģiju attiecībā pret pabalsta nosaukumu, proti, visā Likumā aizstāt vārdus “pabalsts aizbildnim par bērna uzturēšanu" ar vārdiem “pabalsts aizbildnībā esoša bērna uzturēšanai”, vienlaikus nodrošinot pabalsta nosaukuma labskanību un atbilstību tā izmaksas mērķim. |
| 3. | Projekta izstrādē iesaistītās institūcijas un publiskas personas kapitālsabiedrības | | | Likumprojekta izstrādes laikā notika konsultēšanās ar VSAA. |
| 4. | Cita informācija | | | Nav |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | | Likumprojekts attiecas uz aizbildņiem ar aizbildnībā esošām personām.  Pēc VSAA statistikas datiem 2018.gada septembrī aizbildņu skaits, kuri ir saņēmuši atlīdzību par aizbildņa pienākumu pildīšanu – 3185, savukārt ik gadu aptuveni 5 aizbildņiem šī atlīdzības izmaksa tiek pārtraukta saistībā ar pastāvīgu dzīvošanu ārvalstīs. |
| 2. | Tiesiskā regulējuma ietekme uz tautsaimniecību un administratīvo slogu | | | Likumprojekta tiesiskais regulējums nemaina sabiedrības tiesības un pienākumus. Likumprojektā ietverti grozījumi neietekmē administratīvo slogu.  Tiesiskais regulējums nerada ietekmi uz tautsaimniecību. |
| 3. | Administratīvo izmaksu monetārs novērtējums | | | Likumprojekts nerada papildus ietekmi uz administratīvajām izmaksām. |
| 4. | Atbilstības izmaksu monetārs novērtējums | | | Nav |
| 5. | Cita informācija | | | Nav |
| **III. Tiesību akta projekta ietekme uz valsts budžetu un pašvaldību budžetiem** | | | | |
| |  |  |  |  |  |  |  |  | | --- | --- | --- | --- | --- | --- | --- | --- | | **Rādītāji** | **2019.gads** | | Turpmākie trīs gadi (*euro*) | | | | | | **2020** | | **2021** | | **2022** | | saskaņā ar valsts budžetu kārtējam gadam\* | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru\*\* | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam | | 1 | 2 | 3 | 4 | 5 | 6 | 7 | 8 | | 1. Budžeta ieņēmumi: | 2 061 511 | 0 | 2 083 779 | 0 | 2 083 779 | 0 | 0 | | 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 2 061 511 | 0 | 0 | 0 | 0 | 0 | 0 | | 1.2. valsts speciālais budžets | 0 | 0 | 0 | 0 | 0 | 0 | 0 | | 1.3. pašvaldību budžets | 0 | 0 | 0 | 0 | 0 | 0 | 0 | | 2. Budžeta izdevumi: | 2 061 511 | 3 244 | 2 083 779 | 6 488 | 2 083 779 | 6 488 | 6 488 | | 2.1. valsts pamatbudžets | 2 061 511 | 3 244 | 2 083 779 | 6 488 | 2 083 779 | 6 488 | 6 488 | | 2.2. valsts speciālais budžets | 0 | 0 | 0 | 0 | 0 | 0 | 0 | | 2.3. pašvaldību budžets | 0 | 0 | 0 | 0 | 0 | 0 | 0 | | 3. Finansiālā ietekme: | 0 | -3 244 | 0 | -6 488 | 0 | -6 488 | -6 488 | | 3.1. valsts pamatbudžets | 0 | -3 244 | 0 | -6 488 | 0 | -6 488 | -6 488 | | 3.2. speciālais budžets | 0 | 0 | 0 | 0 | 0 | 0 | 0 | | 3.3. pašvaldību budžets | 0 | 0 | 0 | 0 | 0 | 0 | 0 | | 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | x | 3 244\*\*\* | 0 | 6 488\*\*\* | 0 | 6 488\*\*\* | 6 488\*\*\* | | 5. Precizēta finansiālā ietekme: | x | 0 | 0 | 0 | 0 | 0 | 0 | | 5.1. valsts pamatbudžets | 0 | 0 | 0 | 0 | 0 | 0 | | 5.2. speciālais budžets | 0 | 0 | 0 | 0 | 0 | 0 | | 5.3. pašvaldību budžets | 0 | 0 | 0 | 0 | 0 | 0 | | *\*2019.gads tiek norādīts saskaņā ar FM 2018.gada 18.decembra rīkojumu Nr.488 “Par valsts pagaidu budžetu 2019.gadam”*  *\*\* 2021.gads tiek norādīts atbilstoši likumā “Par vidēja termiņa budžeta ietvaru 2018., 2019. un 2020.gadam” 2020.gadam plānotajam apmēram* | | | | | | | | | 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Aizbildņa atlīdzības apmērs ir 54,07 euro neatkarīgi no bērnu skaita aizbildnībā. VSAA dati liecina, ka ik gadu aptuveni 5 aizbildņiem tiek pārtraukta atlīdzības izmaksa par aizbildņa pienākumu pildīšanu saistībā ar pārcelšanos uz pastāvīgu dzīvi ārvalstīs. Ņemot vērā, ka bērnu skaits, kuri varētu ar aizbildni doties uz pastāvīgu dzīvi ārvalstīs ir mainīgs, tai skaitā daļa bērnu sasniedz pilngadību, tiek atgriezti bioloģiskajā ģimenē u.c., tiek pieņemts, ka vidēji gadā atlīdzība par aizbildņa pienākumu pildīšanu būtu izmaksājama 10 aizbildņiem. Atbilstoši Likumprojektam, aizbildņa atlīdzības izmaksai prognozējamie izdevumi gadā: 54,07 x 12 x 10 = 6 488,40 euro.  Ņemot vērā prognozējamo iespējamo papildu izdevumu nelielo apmēru, kā arī to, ka atlīdzības saņēmēju skaits noteikts, ņemot vērā iepriekšējo gadu izpildes datus (turpmāk saņēmēju skaits var būt arī mazāks), izmaksas, kas varētu rasties saistībā ar atlīdzības izmaksu aizbildnim izbraucot no valsts, plānots segt LM pamatbudžeta apakšprogrammai 20.01.00 “Valsts sociālie pabalsti” piešķirto valsts budžeta līdzekļu ietvaros. | | | | | | | | 6.1. detalizēts ieņēmumu aprēķins | | 6.2. detalizēts izdevumu aprēķins | | 7. Amata vietu skaita izmaiņas | Nav | | | | | | | | 8. Cita informācija | \*\*\*Likumprojekta īstenošana tiks nodrošināta LM pamatbudžeta apakšprogrammai 20.01.00 “Valsts sociālie pabalsti” piešķirto valsts budžeta līdzekļu ietvaros. | | | | | | | | | | | |
| **IV. Tiesību akta projekta ietekme uz spēkā esošo tiesību normu sistēmu** | | | | |
| Pēc likumprojekta pieņemšanas Saeimā būs nepieciešami grozījumi Ministru kabineta 2009.gada 22.decembra noteikumos Nr.1643 “Kārtība, kādā piešķir un izmaksā pabalstu aizbildnim par bērna uzturēšanu”, bet ņemot vērā, ka Ministru kabineta grozījumi ir tikai tehniska rakstura, jo saistīti ar pabalsta nosaukuma maiņu, tie tiks sagatavoti vienlaikus ar citiem būtiskiem grozījumiem attiecīgajos Ministru kabineta noteikumos. | | | | |
| **V. Tiesību akta projekta atbilstība Latvijas Republikas starptautiskajām saistībām** | | | | |
| Likumprojekts šo jomu neskar | | | | |
| **VI. Sabiedrības līdzdalība un komunikācijas aktivitātes** | | | | |
| 1. | | | Plānotās sabiedrības līdzdalības un komunikācijas aktivitātes saistībā ar projektu | Īpašas sabiedrības līdzdalības un komunikācijas aktivitātes saistībā ar likumprojektu nav plānotas. |
| 2. | | | Sabiedrības līdzdalība projekta izstrādē | Sabiedrības līdzdalība likumprojekta izstrādē tika nodrošināta, 2018.gada 21.novembrī ievietojot likumprojektu Labklājības ministrijas tīmekļa vietnē www.lm.gov.lv sadaļā “Sabiedrības līdzdalība” un Ministru kabineta mājaslapā www.mk.gov.lv, kur pirms likumprojekta pieteikšanas izsludināšanai Valsts sekretāru sanāksmē tika dota iespēja sabiedrībai izteikt viedokli par likumprojektu. |
| 3. | | | Sabiedrības līdzdalības rezultāti | Iebildumi un priekšlikumi no sabiedrības netika saņemti. |
| 4. | | | Cita informācija | Nav |
| **VII. Tiesību akta projekta izpildes nodrošināšana un tās ietekme uz institūcijām** | | | | |
| 1. | | Projekta izpildē iesaistītās institūcijas | | VSAA |
| 2. | | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | | Aizbildņa atlīdzības piešķiršanu un izmaksu nodrošinās VSAA esošo funkciju ietvaros. |
| 3. | | Cita informācija | | Nav |

Labklājības ministre R.Petraviča

Valsts sekretārs I.Alliks

Mustermane 67021649

[zita.mustermane@lm.gov.lv](mailto:zita.mustermane@lm.gov.lv)